## Rješenje o odobrenju objavljivanja ponude za preuzimanje društva Mediteranska plovila d.d. iz Korčule Nedi Young iz New Yorka

### NN 39/2005 (25.3.2005.), Rješenje o odobrenju objavljivanja ponude za preuzimanje društva Mediteranska plovila d.d. iz Korčule Nedi Young iz New Yorka

KOMISIJA ZA VRIJEDNOSNE PAPIRE REPUBLIKE HRVATSKE

786

Na
teme­lju odredbe članka 13. stavka 4. Zakona o
preuzima­nju dioničkih društava (»Narodne novine« br.
84/02, 87/02, 120/02, u da­lj­njem tekstu: Zakon), Komisija
za vrijednosne papire Republike Hrvatske (u da­lj­njem
tekstu: Komisija), na temelju Zahtjeva Nede Young, 188 East 64th Street, Apartment 3704, New York
NY 10021, SAD, zastupane po Tomislavi Furčić, odvjetnici iz Odvjetničkog društva Vukić, Jelušić, Šulina, Stanković, Jurcan &
Jabuka iz Rijeke, Nikole Tesle 9/V-VI, za odobre­nje objav­ljiva­nja izmjene ponude za
preuzima­nje javnog dioničkog društva MEDITERANSKA PLOVIDBA d.d. Korčula, Foša 2, na sjednici održanoj 18. ožujka 2005. godine,
donijela je

RJEŠENJE

O
ODOBRENJU OBJAVLJIVANJA IZMJENE PONUDE ZA PREUZIMANJE

1.
Nedi Young, 188 East 64th Street, Apartment 3704, New York NY 10021, SAD, odobrava se objav­ljiva­nje izmjene ponude za
preuzima­nje javnog dioničkog društva MEDITERANSKA PLOVIDBA d.d. Korčula, Foša 2., objav­ljene u Slobodnoj Dalmaciji i »Narodnim novinama« 16. ve­ljače 2005. godine, na temelju Rješe­nja Komisije, klasa: UP/I-450-08/04-02/177, urbroj: 567-01/05-17, od 1. ve­ljače
2005. godine.

2. Ovo Rješe­nje
objavit će se u »Narodnim novinama«.
if !supportLineBreakNewLine
endif

```
Obrazlože­nje

if !supportLineBreakNewLine

endif
```

Neda Young, 188 East
64th Street, Apartment
3704, New York NY 10021, SAD, zastupana po Tomislavi Furčić, odvjetnici iz Odvjetničkog društva Vukić, Jelušić, Šulina, Stanković, Jurcan &
Jabuka iz Rijeke, Nikole Tesle 9/V-VI, (da­lje u
tekstu: Ponudite­lj), podnijela je Komisiji 10. ožujka
2005. godine, Za­htjev za odobre­nje objav­ljiva­nja
izmjene ponude za preuzima­nje javnog dioničkog društva MEDITERANSKA PLOVIDBA
d.d. Korčula, Foša 2, (da­lje
u tekstu: Izdavate­lj) i
18. ožujka 2005. godine dopunu toga Zahtjeva, sukladno odredbi članka 13.
stavka 4. Zakona.

Objav­ljiva­nje
ponude za prezima­nje Izdavate­lja Komisija je Ponudite­lju
odobrila svojim Rješe­njem, klasa:
UP/I-450-08/04-02/177, urbroj: 567-01/05-17, od 1. ve­ljače 2005. godine.

Zahtjevu za odobre­nje objav­ljiva­nja izmjene ponude za prezima­nje javnog dioničkog društva MEDITERANSKA PLOVIDBA
d.d. Korčula, Foša 2, Ponudite­lj
je priložio izmije­njeni tekst ponude za prezima­nje Izdavate­lja, Dodatak II. Garanciji broj 4100107020, koji je
Privredna banka Zagreb d.d. Zagreb, Račkoga 6, izdala
17. ožujka 2005. godine, te dokaz o uplati administrativne pristojbe i naknade,
sukladno Pravilniku o vrsti i visini administrativnih pristojbi i naknada
(»Narodne novine« br. 115/02, 43/03).

Uvidom
u Zahtjev za odobre­nje objav­ljiva­nja izmjene ponude i tekst izmjene ponude za preuzima­nje,
utvrđeno je da se izmjena odnosi na točku IV. objav­ljene ponude za preuzima­nje, na način da ista sada glasi:

»IV.
Pod propisanim i objav­ljenim
uvjetima iz ove ponude Ponudite­lj se obvezuje od
svih dioničara izdavate­lja,
vlasnika dionica s pravom glasa, otkupiti svaku dionicu s pravom glasa za iznos
od 84,00 kune po dionici. Za neotplaćene dionice, Ponudite­lj
će dioničaru isplatiti navedeni iznos uma­njen za iznos obveze prijevremene i
jednokratne otplate tih dionica prema Hrvatskom fondu za privatizaciju.«

Prema
odredbi članka 13. stavka 4. Zakona, Ponudite­lj može
Komisiji podnijeti zahtjev za odobre­nje objav­ljiva­nja izmjene ponude za
preuzima­nje najkasnije 7 dana od isteka roka traja­nja ponude. Uvidom u presliku oglasa objav­ljenog u Slobodnoj Dalmaciji i »Narodnim novinama« od 16.
ve­ljače 2005. godine, utvrđeno je da je predmetni
Zahtjev dostav­ljen u roku
od 7 dana prije isteka traja­nja
važeće ponude za preuzima­nje, budući da ponuda za preuzima­nje traje 30 dana
(članak 15. stavak 1. Zakona) od dana kasnije objave (članak 18. stavak 4.
Zakona).

Sukladno odredbi članka 15. stavka 2. Zakona, u
slučaju objave izmjene ponude za preuzima­nje, rok važe­nja
ponude se produžava za 7 dana, s time da ukupan rok važe­nja
ponude ne može biti du­lji od 60 dana. Sukladno
odredbi članka 18. stavka 1. Zakona, svaku izmjenu ponude za preuzima­nje
ponudite­lj je obvezan objaviti u »Narodnim novinama«
i u još jednim dnevnim novinama koje se prodaju na teritoriju cijele Republike
Hrvatske, u roku od 7 dana od dana primitka Rješe­nja Komisije kojim se odobrava objav­ljiva­nje izmjene ponude za prezima­nje.

S obzirom na to da je Ponudite­lj u Zakonom propisanom roku podnio zahtjev za izmjenu
ponude te Dodatkom II. Garanciji broj 4100107020, koji je Privredna banka
Zagreb d.d. Zagreb, Račkoga 6, izdala 17. ožujka
2005. godine, osigurao dodatna sred­stva za plaća­nje
svih dionica s pravom glasa koje su predmet ponude, po cijeni od 84,00 kune po
dionici, na temelju odredbe članka 13. stavka 4. Zakona, riješeno je kao u
izreci.

Na temelju odredbe članka 8. stavka 4. Zakona o
tržištu vrijednosnih papira (»Narodne novine« br.
84/02), ovo Rješe­nje objav­ljuje se u »Narodnim novinama«.

UPUTA
O PRAVNOM LIJEKU

Protiv
ovog rješe­nja žalba nije
dopuštena, ali se može pokrenuti upravni spor podnoše­njem
tužbe Upravnom sudu Republike Hrvatske u roku 30 dana od dana primitka ovog rješe­nja.

Klasa:
UP/I-450-08/04-02/177
Urbroj: 567-01/05-32
Zagreb, 18. ožujka 2005.

Predsjednik Komisije

**Mi­ljenko Fičor, v.r.**

Rješenje, NN 39/2005-786